CELEX: 32014R0354
Language: da
Date: 2014-04-08 00:00:00
Title: Kommissionens gennemførelsesforordning (EU) nr. 354/2014 af 8. april 2014 om ændring og berigtigelse af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter for så vidt angår økologisk produktion, mærkning og kontrol

9.4.2014   
            
            
               DA
            
            
               Den Europæiske Unions Tidende
            
            
               L 106/7
            
         KOMMISSIONENS GENNEMFØRELSESFORORDNING (EU) Nr. 354/2014
   af 8. april 2014
   om ændring og berigtigelse af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter for så vidt angår økologisk produktion, mærkning og kontrol
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 12, stk. 3, artikel 14, stk. 2, artikel 16, stk. 1, og artikel 3, litra a), og
   ud fra følgende betragtninger:
   
               (1)
            
            
               Kapitel 2 i afsnit III i forordning (EF) nr. 834/2007 fastsætter grundlæggende krav til landbrugsbedrifters produktion. Gennemførelsesbestemmelserne vedrørende disse grundlæggende krav er fastsat ved Kommissionens forordning (EF) nr. 889/2008 (2).
            
         
               (2)
            
            
               Artikel 12 i forordning (EF) nr. 834/2007 tillader under visse omstændigheder anvendelsen af landbrugsbedrifternes input som f.eks. gødning, jordforbedringsmidler og plantebeskyttelsesmidler, forudsat at de er godkendt til anvendelse i økologisk produktion. I henhold til proceduren i artikel 16, stk. 3, i samme forordning har medlemsstaterne forelagt de øvrige medlemsstater og Kommissionen oplysninger med henblik på at få bestemte produkter optaget i bilag I og II til forordning (EF) nr. 889/2008. Disse oplysninger er blevet undersøgt af ekspertgruppen med henblik på teknisk rådgivning om økologisk produktion (i det følgende benævnt »EGTOP«).
            
         
               (3)
            
            
               På grundlag af henstillingerne fra EGTOP (3), som, for så vidt angår gødningsstoffer og jordforbedringsmidler, konkluderede, at stofferne biogasfermentat, hydrolyserede proteiner af animalsk biproduktoprindelse, leonardit, chitin og sapropel opfylder de økologiske målsætninger og principper, bør de pågældende stoffer optages i bilag I til forordning (EF) nr. 889/2008 til brug under særlige omstændigheder.
            
         
               (4)
            
            
               På grundlag af anbefalingerne fra EGTOP bør grænsen »0« for chrom (VI) i forbindelse med visse stoffer, der er opført i bilag I til forordning (EF) nr. 889/2008, ændres til »ikke påviselig«.
            
         
               (5)
            
            
               Vedrørende plantebeskyttelsesmidler konkluderede EGTOP i sine henstillinger (4), at stofferne fårefedt, laminarin og aluminiumsilikat (kaolin) opfylder de økologiske målsætninger og principper. Disse stoffer bør derfor optages i bilag II til forordning (EF) nr. 889/2008 til brug under særlige omstændigheder.
            
         
               (6)
            
            
               Hvad angår den horisontale lovgivning for plantebeskyttelsesmidler, er der i Kommissionens gennemførelsesforordning (EU) nr. 540/2011 (5) fastsat en EU-liste over aktivstoffer, som tidligere blev optaget i bilag I til Rådets direktiv 91/414/EØF (6), og over aktivstoffer godkendt i henhold til Europa-Parlamentets og Rådets forordning (EF) nr. 1107/2009 (7). De relevante dele af bilag II til forordning (EF) nr. 889/2008 bør derfor tilpasses til denne liste. Navnlig gelatine, rotenon udvundet af Derris spp., Lonchocarpus spp. og Therphrosia spp., diammoniumfosfat, kobberoctanoat, kaliumaluminiumsilikat (aluminiumsulfat, kalialun), mineralolier og kaliumpermanganat bør derfor slettes fra bilaget.
            
         
               (7)
            
            
               For så vidt angår aktivstofferne lecitin, kvassia udvundet af Quassia amara og calciumhydroxid, for hvilke der allerede er indgivet ansøgninger om godkendelse til Kommissionen i henhold til forordning (EF) nr. 1107/2009, er det på nuværende tidspunkt hensigtsmæssigt undtagelsesvis at beholde dem på listen i bilag II til forordning (EF) nr. 889/2008, indtil vurderingen af dem er afsluttet. På baggrund af konklusionerne af vurderingen træffer Kommissionen passende foranstaltninger med hensyn til de tre pågældende stoffers opførelse på listen i bilag II til forordning (EF) nr. 889/2008.
            
         
               (8)
            
            
               I lyset af den horisontale lovgivning er det ligeledes hensigtsmæssigt at tilpasse navn, beskrivelse, krav til sammensætning og anvendelsesbetingelser for visse stoffer og mikroorganismer, der er opført i bilag II til forordning (EF) nr. 889/2008, særlig vedrørende planteolier og mikroorganismer, der anvendes til biologisk bekæmpelse af skadedyr og sygdomme, samt feromoner, kobber, ethylen, paraffinolie og kaliumbicarbonat.
            
         
               (9)
            
            
               Artikel 24, stk. 2, i forordning (EF) nr. 889/2008 blev ændret ved Kommissionens gennemførelsesforordning (EU) nr. 505/2012 (8) for at ajourføre henvisningerne til bilag V og VI til forordning (EF) nr. 889/2008, som var blevet erstattet af gennemførelsesforordning (EU) nr. 505/2012. I den ændrede affattelse af artikel 24, stk. 2, i forordning (EF) nr. 889/2008 var »homøopatiske lægemidler« fejlagtigt blevet udeladt. Da disse produkter figurerede i nævnte bestemmelse inden ændringen ved gennemførelsesforordning (EU) nr. 505/2012, bør de indføjes igen.
            
         
               (10)
            
            
               I bilag V til forordning (EF) nr. 889/2008, som ændret ved gennemførelsesforordning (EU) nr. 505/2012, blev de tidligere angivelser defluoriseret monocalciumphosphat og defluoriseret dicalciumphosphat fejlagtigt erstattet af en generisk beskrivelse, nemlig defluoriseret phosphat. Defluoriseret phosphat er imidlertid ikke identisk med produkterne defluoriseret monocalciumphosphat og defluoriseret dicalciumphosphat. Derfor bør disse to produkter genindsættes i bilag V til forordning (EF) nr. 889/2008, og defluoriseret phosphat slettes.
            
         
               (11)
            
            
               Ved Kommissionens gennemførelsesforordning (EU) nr. 651/2013 (9) blev den tidligere godkendelse af clinoptilolit slettet fra Kommissionens forordning (EF) nr. 1810/2005 (10), anvendelsen af stoffet som tilsætningsstof blev udvidet til foderstoffer til alle dyrearter, og koden blev ændret til 1g568. For at muliggøre uafbrudt anvendelse af clinoptilolit i økologisk produktion bør bilag VI til forordning (EF) nr. 889/2008 derfor tilpasses i overensstemmelse med gennemførelsesforordning (EU) nr. 651/2013.
            
         
               (12)
            
            
               Forordning (EF) nr. 889/2008 bør derfor ændres og berigtiges.
            
         
               (13)
            
            
               Af hensyn til retssikkerheden bør berigtigelsen af artikel 24, stk. 2, og bilag V i forordning (EF) nr. 889/2008 gælde fra datoen for ikrafttrædelsen af gennemførelsesforordning (EU) nr. 505/2012.
            
         
               (14)
            
            
               Foranstaltningerne i denne forordning er i overensstemmelse med udtalelsen fra Forskriftsudvalget for Økologisk Produktion —
            
         VEDTAGET DENNE FORORDNING:
   Artikel 1
   Ændring af forordning (EF) nr. 889/2008
   Bilag I, II og VI til forordning (EF) nr. 889/2008 ændres som angivet i punkt 1, 2 og 4 i bilaget til nærværende forordning.
   Artikel 2
   Berigtigelse til forordning (EF) nr. 889/2008
   Der foretages følgende berigtigelse af forordning (EF) nr. 889/2008:
   
               1)
            
            
               Artikel 24, stk. 2, affattes således:
               »2.   Fytoterapeutiske og homøopatiske produkter, sporstoffer og produkter, der er anført i bilag V, del 1, og i bilag VI, del 3, anvendes frem for kemisk fremstillede allopatiske veterinærlægemidler eller antibiotika, forudsat at de har en effektiv terapeutisk virkning på den pågældende dyreart og den tilstand, som behandlingen er beregnet på.«
            
         
               2)
            
            
               Bilag V ændres i overensstemmelse med punkt 3 i bilaget til nærværende forordning.
            
         Artikel 3
   Ikrafttræden og anvendelse
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
   Artikel 2 anvendes dog fra den 16. juni 2012.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. april 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 189 af 20.7.2007, s. 1.
   
      (2)  Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter for så vidt angår økologisk produktion, mærkning og kontrol (EUT L 250 af 18.9.2008, s. 1).
   
      (3)  Endelig rapport:
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf
   
      (4)  Endelig rapport:
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf
   
      (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
   
      (6)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).
   
      (7)  Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler (EUT L 309 af 24.11.2009, s. 1).
   
      (8)  Kommissionens gennemførelsesforordning (EU) nr. 505/2012 af 14. juni 2012 om ændring og berigtigelse af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter for så vidt angår økologisk produktion, mærkning og kontrol (EUT L 154 af 15.6.2012, s. 12).
   
      (9)  Kommissionens gennemførelsesforordning (EU) nr. 651/2013 af 9. juli 2013 om godkendelse af clinoptilolit af sedimentær oprindelse som fodertilsætningsstof til alle dyrearter og om ændring af forordning (EF) nr. 1810/2005 (EUT L 189 af 10.7.2013, s. 1).
   
      (10)  Kommissionens forordning (EF) nr. 1810/2005 af 4. november 2005 om ny godkendelse for en tiårig periode af et fodertilsætningsstof, permanent godkendelse af visse fodertilsætningsstoffer og foreløbig godkendelse af nye anvendelser af visse allerede godkendte fodertilsætningsstoffer (EUT L 291 af 5.11.2005, s. 5).
   
      BILAG
      I bilag I, II, V og VI til forordning (EF) nr. 889/2008 foretages følgende ændringer:
      
                  1)
               
               
                  I bilag I foretages følgende ændringer:
                  
                              a)
                           
                           
                              Rækken vedrørende »Komposteret eller forgæret husholdningsaffald« affattes således:
                              
                                          »B
                                       
                                       
                                          Komposteret eller forgæret blanding af husholdningsaffald
                                       
                                       
                                          Produktet fremstillet af kildesorteret husholdningsaffald, der er blevet underkastet kompostering eller anaerob forgæring med henblik på produktion af biogas
                                          Kun vegetabilsk og animalsk husholdningsaffald
                                          Skal være produceret i et lukket og overvåget indsamlingssystem, som er godkendt af medlemsstaten
                                          Maksimal koncentration i mg pr. kg tørstof:
                                          cadmium: 0,7, kobber: 70, nikkel: 25, bly: 45, zink: 200, kviksølv: 0,4, chrom (i alt): 70, chrom (VI): ikke påviselig«
                                       
                                    
                        
                              b)
                           
                           
                              Efter rækken vedrørende »Komposteret eller forgæret blanding af vegetabilsk materiale« indsættes følgende række:
                              
                                          »B
                                       
                                       
                                          Biogasfermentat indeholdende animalske biprodukter, som er nedbrudt sammen med materiale af vegetabilsk eller animalsk oprindelse, som anført i dette bilag
                                       
                                       
                                          Animalske biprodukter (herunder biprodukter fra vilde dyr) af kategori 3 og mave- og tarmindhold af kategori 2 (kategori 2 og 3 som defineret i Europa-Parlamentets og Rådets forordning (EF) nr. 1069/2009) (1) må ikke være fra jordløst husdyrbrug.
                                          Processerne skal være i overensstemmelse med Kommissionens forordning (EU) nr. 142/2011 (2).
                                          Anvendes ikke på de spiselige dele af afgrøder.
                                       
                                    
                        
                              c)
                           
                           
                              Rækken vedrørende »Følgende produkter eller biprodukter af animalsk oprindelse« affattes således:
                              
                                          »B
                                       
                                       
                                          Følgende produkter eller biprodukter af animalsk oprindelse:
                                          
                                                       
                                                   
                                                   
                                                      blodmel
                                                   
                                                
                                                       
                                                   
                                                   
                                                      hovmel
                                                   
                                                
                                                       
                                                   
                                                   
                                                      hornmel
                                                   
                                                
                                                       
                                                   
                                                   
                                                      benmel eller aflimet benmel
                                                   
                                                
                                                       
                                                   
                                                   
                                                      fiskemel
                                                   
                                                
                                                       
                                                   
                                                   
                                                      kødmel
                                                   
                                                
                                                       
                                                   
                                                   
                                                      fjermel
                                                   
                                                
                                                       
                                                   
                                                   
                                                      uld
                                                   
                                                
                                                       
                                                   
                                                   
                                                      stykker af kaninskind (1)
                                                   
                                                
                                                       
                                                   
                                                   
                                                      hår
                                                   
                                                
                                                       
                                                   
                                                   
                                                      mejeriprodukter
                                                   
                                                
                                                       
                                                   
                                                   
                                                      hydrolyserede proteiner (2)
                                                   
                                                
                                       
                                          
                                                      (1)
                                                   
                                                   
                                                      Maksimal koncentration af chrom (VI) i mg pr. kg tørstof: ikke påviselig.
                                                   
                                                
                                                      (2)
                                                   
                                                   
                                                      Anvendes ikke på spiselige dele af afgrøden.«
                                                   
                                                
                                    
                        
                              d)
                           
                           
                              Der indsættes følgende rækker:
                              
                                          »B
                                       
                                       
                                          Leonardit (rå, organisk aflejring rig på humussyrer)
                                       
                                       
                                          Kun hvis de fremkommer som biprodukt ved minedrift
                                       
                                    
                                          B
                                       
                                       
                                          Chitin (polysaccharid udvundet af skal fra krebsdyr)
                                       
                                       
                                          Kun hvis de kommer fra bæredygtigt fiskeri, som defineret i artikel 3, litra e), i Rådets forordning (EF) nr. 2371/2002 (3), eller økologisk akvakultur
                                       
                                    
                                          B
                                       
                                       
                                          Organisk rig aflejring fra ferskvandsområder dannet ved udelukkelse af ilt (f.eks. sapropel)
                                       
                                       
                                          Kun økologiske sedimenter, der er biprodukter af ferskvandsforvaltning eller udvundet af tidligere ferskvandsområder
                                          Hvor det er relevant, bør udvinding ske på en måde, der medfører minimal påvirkning af vandmiljøet
                                          Kun sedimenter, som hidrører fra kilder fri for kontaminering af pesticider, persistente organiske miljøgifte og benzinlignende stoffer
                                          Maksimal koncentration i mg pr. kg tørstof:
                                          cadmium: 0,7, kobber: 70, nikkel: 25, bly: 45, zink: 200, kviksølv: 0,4, chrom (i alt): 70, chrom (VI): ikke påviselig
                                       
                                    
                        
            
                  2)
               
               
                  I bilag II foretages følgende ændringer:
                  
                              a)
                           
                           
                              Punkt 1 og 2 affattes således:
                              »1.   Stoffer af vegetabilsk eller animalsk oprindelse
                              
                              
                                          Tilladelse
                                       
                                       
                                          Navn
                                       
                                       
                                          Beskrivelse, krav til sammensætning og anvendelsesbetingelser
                                       
                                    
                                          A
                                       
                                       
                                          Azadirachtin udvundet af Azadirachta indica
                                          
                                       
                                       
                                          Insekticid
                                       
                                    
                                          A
                                       
                                       
                                          Bivoks
                                       
                                       
                                          Middel til beskyttelse af sår på træer
                                       
                                    
                                          B
                                       
                                       
                                          Hydrolyserede proteiner, bortset fra gelatine
                                       
                                       
                                          Lokkemiddel. Kun til godkendt brug sammen med andre egnede produkter fra denne liste
                                       
                                    
                                          A
                                       
                                       
                                          Lecithin
                                       
                                       
                                          Fungicid
                                       
                                    
                                          B
                                       
                                       
                                          Planteolier
                                       
                                       
                                          Insekticid, acaricid (midemiddel), fungicid, baktericid og spiringshæmmende middel
                                          Produkter som anført i bilaget til Kommissionens gennemførelsesforordning (EU) nr. 540/2011 (4)
                                          
                                       
                                    
                                          A
                                       
                                       
                                          Pyrethriner udvundet af Chrysanthemum cinerariaefolium
                                          
                                       
                                       
                                          Insekticid
                                       
                                    
                                          A
                                       
                                       
                                          Kvassia udvundet af Quassia amara
                                          
                                       
                                       
                                          Insekticid, afskrækkende middel
                                       
                                    2.   Mikroorganismer, der anvendes til biologisk bekæmpelse af skadedyr og sygdomme
                              
                              
                                          Tilladelse
                                       
                                       
                                          Navn
                                       
                                       
                                          Beskrivelse, krav til sammensætning og anvendelsesbetingelser
                                       
                                    
                                          A
                                       
                                       
                                          Mikroorganismer
                                       
                                       
                                          Produkter som anført i bilaget til gennemførelsesforordning (EU) nr. 540/2011 og ikke af GMO-oprindelse«
                                       
                                    
                        
                              b)
                           
                           
                              Punkt 4 affattes således:
                              »4.   Stoffer, som kun må anvendes i fælder og/eller dispensere
                              
                              
                                          Tilladelse
                                       
                                       
                                          Navn
                                       
                                       
                                          Beskrivelse, krav til sammensætning og anvendelsesbetingelser
                                       
                                    
                                          A
                                       
                                       
                                          Feromoner
                                       
                                       
                                          Lokkemiddel; forstyrrelse af seksuel adfærd; kun i fælder og dispensere
                                          Produkter som anført i bilaget til gennemførelsesforordning (EU) nr. 540/2011 (nr. 255, 258 og 259)
                                       
                                    
                                          A
                                       
                                       
                                          Pyrethroider (kun Deltamethrin og Lambdacyhalothrin)
                                       
                                       
                                          Insekticid, kun i fælder med specifikke lokkemidler, kun mod Batrocera oleae og Ceratitis capitata Wied«
                                       
                                    
                        
                              c)
                           
                           
                              Punkt 6 og 7 affattes således:
                              »6.   Andre stoffer, som traditionelt anvendes i økologisk landbrug
                              
                              
                                          Tilladelse
                                       
                                       
                                          Navn
                                       
                                       
                                          Beskrivelse, krav til sammensætning og anvendelsesbetingelser
                                       
                                    
                                          B
                                       
                                       
                                          Kobberforbindelser i form af kobberhydroxid, kobberoxychlorid, kobberoxid, bordeauxvæske og tribasisk kobbersulfat
                                       
                                       
                                          Må kun anvendes som baktericid og fungicid med højst 6 kg kobber pr. ha pr. år.
                                          For flerårige afgrøder kan medlemsstaterne som en undtagelse fra ovenstående stykke beslutte, at grænsen på 6 kg kobber kan overskrides i et givet år, forudsat at den gennemsnitlige mængde, der faktisk er anvendt i en femårig periode bestående af det pågældende år og de fire foregående år, ikke overskrider 6 kg
                                          Risikobegrænsende foranstaltninger skal træffes for at beskytte vand og organismer uden for målgruppen, som f.eks. stødpudezoner.
                                          Produkter som anført i bilaget til gennemførelsesforordning (EU) nr. 540/2011 (nr. 277)
                                       
                                    
                                          A
                                       
                                       
                                          Ethylen
                                       
                                       
                                          Middel til eftermodning af bananer, kiwifrugter og kakifrugter, eftermodning af citrusfrugt kun som led i en strategi til forebyggelse af skader på citrusfrugt forårsaget af bananfluer, blomsterinduktion af ananas, hindring af spiring i kartofler og løg
                                          Må kun tillades anvendt som plantevækstregulerende middel. Må kun tillades anvendt af professionelle brugere
                                       
                                    
                                          A
                                       
                                       
                                          Kaliumsalt af fedtsyrer (blød sæbe)
                                       
                                       
                                          Insekticid
                                       
                                    
                                          A
                                       
                                       
                                          Svovlkalk (Calciumpolysulfid)
                                       
                                       
                                          Fungicid
                                       
                                    
                                          A
                                       
                                       
                                          Paraffinolie
                                       
                                       
                                          Insekticid, acaricid (midemiddel)
                                          Produkter som anført i bilaget til gennemførelsesforordning (EU) nr. 540/2011 (nr. 294 og 295)
                                       
                                    
                                          A
                                       
                                       
                                          Kvartssand
                                       
                                       
                                          Afskrækkende middel
                                       
                                    
                                          A
                                       
                                       
                                          Svovl
                                       
                                       
                                          Fungicid, acaricid (midemiddel)
                                       
                                    
                                          B
                                       
                                       
                                          Repellenter (lugt), vegetabilske eller animalske/fårefedt
                                       
                                       
                                          Afskrækkende middel
                                          Kun på ikke-spiselige dele af afgrøder, og hvor afgrødemateriale ikke indtages af får eller geder
                                          Produkter som anført i bilaget til gennemførelsesforordning (EU) nr. 540/2011 (nr. 249)
                                       
                                    7.   Andre stoffer
                              
                              
                                          Tilladelse
                                       
                                       
                                          Navn
                                       
                                       
                                          Beskrivelse, krav til sammensætning og anvendelsesbetingelser
                                       
                                    
                                          B
                                       
                                       
                                          Aluminiumsilikat (kaolin)
                                       
                                       
                                          Afskrækkende middel
                                       
                                    
                                          A
                                       
                                       
                                          Calciumhydroxid
                                       
                                       
                                          Fungicid kun til frugttræer, herunder planteskoler, for bekæmpelse af Nectria galligena
                                          
                                       
                                    
                                          B
                                       
                                       
                                          Laminarin
                                       
                                       
                                          Middel til udløsning af planters egne forsvarsmekanismer
                                          Tang skal enten være organisk dyrket i overensstemmelse med artikel 6d eller høstet på en bæredygtig måde i overensstemmelse med artikel 6c
                                       
                                    
                                          B
                                       
                                       
                                          Kaliumhydrogencarbonat (alias kaliumbicarbonat)
                                       
                                       
                                          Fungicid og insekticid«
                                       
                                    
                        
            
                  3)
               
               
                  I bilag V affattes del 1 således:
                  »1.   MINERALSKE FODERMIDLER
                  
                              A
                           
                           
                              Kalkholdige marine skaller
                           
                           
                               
                           
                        
                              A
                           
                           
                              Kulsur algekalk
                           
                           
                               
                           
                        
                              A
                           
                           
                              Lithotamnion
                           
                           
                               
                           
                        
                              A
                           
                           
                              Calciumgluconat
                           
                           
                               
                           
                        
                              A
                           
                           
                              Calciumkarbonat
                           
                           
                               
                           
                        
                              A
                           
                           
                              Defluoriseret monocalciumphosphat
                           
                           
                               
                           
                        
                              A
                           
                           
                              Defluoriseret dicalciumphosphat
                           
                           
                               
                           
                        
                              A
                           
                           
                              Magnesiumoxid (vandfrit magnesium)
                           
                           
                               
                           
                        
                              A
                           
                           
                              Magnesiumsulfat
                           
                           
                               
                           
                        
                              A
                           
                           
                              Magnesiumchlorid
                           
                           
                               
                           
                        
                              A
                           
                           
                              Magnesiumcarbonat
                           
                           
                               
                           
                        
                              A
                           
                           
                              Calciummagnesiumphosphat
                           
                           
                               
                           
                        
                              A
                           
                           
                              Magnesiumphosphat
                           
                           
                               
                           
                        
                              A
                           
                           
                              Mononatriumphosphat
                           
                           
                               
                           
                        
                              A
                           
                           
                              Calciumnatriumphosphat
                           
                           
                               
                           
                        
                              A
                           
                           
                              Natriumchlorid
                           
                           
                               
                           
                        
                              A
                           
                           
                              Natriumbicarbonat
                           
                           
                               
                           
                        
                              A
                           
                           
                              Natriumcarbonat
                           
                           
                               
                           
                        
                              A
                           
                           
                              Natriumsulfat
                           
                           
                               
                           
                        
                              A
                           
                           
                              Kaliumchlorid«
                           
                           
                               
                           
                        
            
                  4)
               
               
                  I bilag VI, del 1, punkt d), Bindemidler, antiklumpningsmidler og koaguleringsmidler, affattes oplysningerne om clinoptilolit således:
                  
                              Tilladelse
                           
                           
                              ID-nummer
                           
                           
                              Stof
                           
                           
                              Beskrivelse, anvendelsesbetingelser
                           
                        
                              »B
                           
                           
                              1
                           
                           
                              1g568
                           
                           
                              Clinoptilolit af sedimentær oprindelse [alle arter]«
                           
                           
                               
                           
                        
            
         (1)  Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (EUT L 300 af 14.11.2009, s. 1).
      
         (2)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv.«
      
         (3)  Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (EUT L 358 af 31.12.2002, s. 59).«
      
         (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).